Μεταλλοφόρα Όρη

Τα Μεταλλοφόρα Όρη (γερμανικά: Erzgebirge, τσεχικά: Krušné hory) είναι οροσειρά στα σύνορα Γερμανίας και Τσεχίας, χωρίζοντας τις ιστορικές περιοχές Σαξωνία και Βοημία. Η ψηλότερη κορυφή είναι το Κλίνοβετς στη Τσεχία, ύψους 1.244 μέτρων, και το Φίχτελμπεργκ στη Γερμανία, ύψους 1.215 μέτρων. Τα Μεταλλοφόρα Όρη είναι σημαντική περιοχή εξόρυξης μετάλλων από τον Μεσαίωνα μέχρι σήμερα, ιδιαίτερα αργύρου, κασσίτερου και ουρανίου. Η εξόρυξη, ειδικά, με τα αποθέματά της, τα φράγματα, τα αυλάκια και τις καταβόθρες, διαμόρφωσε άμεσα το τοπίο και τους βιότοπους φυτών και ζώων σε πολλά μέρη. Η περιοχή ήταν επίσης το σκηνικό των πρώτων σταδίων της πρώιμης σύγχρονης μετατροπής της εξόρυξης και της μεταλλουργίας από μία τέχνη σε βιομηχανία μεγάλης κλίμακας, μια διαδικασία που προηγήθηκε και επέτρεψε τη μετέπειτα Βιομηχανική Επανάσταση. Τα Όρη του Μεταλλεύματος ήταν η πιο σημαντική πηγή ασημιού στην Ευρώπη, ιδιαίτερα στον αιώνα από το 1460 έως το 1560· το ασήμι ήταν επίσης το κίνητρο για νέα οργάνωση και τεχνολογία. Ο κασσίτερος παράγονταν με σταθερό ρυθμό σε όλη τη διάρκεια της εξόρυξης στην οροσειρά και το σπάνιο κοβάλτιο που αναμιγνυόταν με τα ασημένια μεταλλεύματα στα Όρη του Μεταλλεύματος έκανε αυτή την περιοχή κορυφαίο ευρωπαϊκό, αν όχι παγκόσμιο, παραγωγό από τον 16ο έως τον 18ο αιώνα. Τέλος, η περιοχή έγινε σημαντικός παγκόσμιος παραγωγός ουρανίου στα τέλη του 19ου και 20ού αιώνα· η πρώιμη περίοδος ήταν μία περίοδος πρωτότυπης ανακάλυψης και ανάπτυξης. Από τη γερμανική πλευρά τα υψόμετρα πάνω από τα 500 μέτρα ανήκουν στο Φυσικό Πάρκο Μεταλλοφόρων Ορέων/Φόγκτλαντ – το μεγαλύτερο αυτού του είδους στη Γερμανία με μήκος 120 χλμ. Τα ανατολικά όρη είναι προστατευμένο τοπίο. Άλλες μικρότερες περιοχές στις γερμανικές και τσέχικες πλευρές είναι προστατευμένες ως φυσικά καταφύγια και φυσικά μνημεία. Τα βουνά είναι δημοφιλή για πεζοπορία και υπάρχουν περιοχές για χειμερινά αθλήματα σε μεγαλύτερα υψόμετρα. Το 2019, η περιοχή έγινε Μνημείο Παγκόσμιας Κληρονομιάς της UNESCO. Παραπομπές Εξωτερικοί σύνδεσμοι Τουριστική ιστοσελίδα για τη γερμανική πλευρά Τουριστική ιστοσελίδα για την τσεχική πλευρά